Source: https://www.100sport.ro/2019/03/31/csmb-castiga-la-dinamo-ovidiu-tonita-marcheaza-eseu-la-revenire/
Timestamp: 2019-07-18 11:28:26+00:00

Document:
CSMB câștigă la Dinamo, Ovidiu Toniță marchează eseu la revenire – Revista 100% Sport – Din pasiune pentru sport
CSMB câștigă la Dinamo, Ovidiu Toniță marchează eseu la revenire
Echipa de rugby CSM București a revenit pe primul loc în Super-Ligă grație victoriei clare, 50-22 (24-5), din meciul cu Dinamo. Unul dintre cele opt eseuri ale ”Tigrilor” a fost marcat de Ovidiu Toniță (38 de ani). Legitimat recent la CSM București, flankerul a disputat primul meci după 19 ani în competiția rugbystică internă.
Intrat după pauză în echipa Capitalei, jucătorul de linia a treia originar din Bârlad își dorește să câștige și primul său titlu de campion al României. Și aceasta fiindcă în țară a evoluat doar la Rulmentul, echipă de la care a plecat, în 2000, în Franța, la Grenoble. El a fost, în schimb, campion în Hexagon, cu USA Perpipgnan, alături de Marius Tincu. De asemenea, Toniță a evoluat de 72 de ori pentru Stejari, marcând 14 eseuri. El a bifat 5 prezențe la Cupa Mondială (1999, 2003, 2007, 2011 și 2015), respectiv patru participări pe teren (la prima, în 1999, nu a fost folosit). Retras din națională în 2016, flankerul a evoluat ultima oară în liga a doua franceză.
Celelalte rezultate din etapa cu numărul 8 din Super-Ligă: SCM Gloria Buzău – Timişoara Saracens 18-19 (s-a disputat în 16 martie), ACS Tomitanii Constanţa – CSM Ştiinţa Baia Mare 5-49 şi CS U Cluj – CSA Steaua Bucureşti 19-36.
Clasament: 1. CSM București 34 puncte (6 puncte bonus), 2. CSA Steaua 34 p (6pb), 3. Timișoara Saracens 33p (5pb), 4. CSM Știința Baia Mare 27p (7pb), 5. SCM Gloria Buzău 14p (2pb), 6. ”U” Cluj 7p (1pb), 7. Tomitanii Constanța 5p (1pb), 8. Dinamo 3p (1pb).
Etapa următoare (a 9-a) este programată în 6 aprilie: CSM București – ”U” Cluj, Știința Baia Mare – Timișoara Saracens, Dinamo – Gloria Buzău, Steaua – Tomitanii.
campionatul de rugby al RomânieiCS Dinamo BucureștiCSM BucureștiOvidiu TonițărevenirerugbySuper-Liga 2018/2019 de rugby

References: CSM 
 CSM 
 CSM 
 CSM 
 CSM 
 CSM